

PROFENSI YA

**KAPA BOTJHABELA**

 LEFAPHA LA THUTO

**MOPHATO O PHAHAMENG**

**KEREITI YA 9**

**PUDUNGWANA 2010**

|  |
| --- |
| **SESOTHO****BUKA YA MOITHUTI** |

**MATSHWAO: 150**

**NAKO: DIHORA TSE 2**

|  |
| --- |
| pampiri ena e na le maqephe a 10. |

|  |  |
| --- | --- |
| **TLHOKOMEDISO HO MOITHUTI:** |  |
|  |  |  |
| * Araba dipotso tsohle tse hlahellang pampiring ena.
* Latela ditaelo tse mabapi le potso ka nngwe ka hloko.
* Araba dipotso tsohle ka Sesotho.
* Makgethe a ya putsa.
 |  |
|  |  |  |
| **MOSEBETSI WA 1: TEKOKUTLWISISO** |  |
|  |  |  |
| **MATSHWAO: 22** |  |
|  |  |  |
| **Bala seratswana sena o nto araba dipotso tse latelang.** |  |
|  |  |  |
|

|  |
| --- |
| Ke behile matshediso mme ha ho a mang a fetang ana ao ke seng ke a file mosadi ya saretsweng, ka ho shwa ha monna wa hae eo dilemong e neng e sa le motho e motjha. Matshediso a ka ke matshediso, ha ke a tla ho etsa matshediso, empa ha ke a tla ho etsa matshediso, ke mpa ke tlilo batla batho ba bolaileng Topisi. Motho e mong le e mong ke lokela ho mo sheba ka leihlo le tjhatsi, le tletseng pelaelo le hona, hobane moloi ha a mele ditshiba, mosadinyana enwa le ha a hihitsa tjena, ha ke a tshwanela ho dumella pelo ho kgolwa ha bonolo hore efela a llela monna wa hae; eseng nna Kokobela ya tsebang botebo ba pelo ya mosadi hakaalo. Ba bang ba ne ba tla re o lliswa ke pelo bohloko hobane ba dumela hore mosadi ke pitsa e fokolang ho feta tse ding kaofela ke tseba botebo ba pelo ya mosadi; mosadi ke sebopuwa se fetang tse ding kaofela ka mano, ka pelo e mpe, e lliswang ke bohale le ho nyorelwa madi a motho. Bofokisi ha ke a bo qala maobane. Nna! Sello sa mosadi enwa se a mpelapelaetsa ha ke lemoha hore o batla a kokobeditse pelo e neng e ka e amehile ha bohloko ke seo ke ileng ka se bua e le matshediso. Ka pelo ke re ke ha e ne e se mosadi, o se a tletse boiphetetso pelong mme ho lla ha hae ha se hobane a hlile a llela monna wa hae ya shweleng. Ba re ha o tshaba, o tshabe mosadi.Etswa ho Nna Sajene Kokobela, e ngotswe ke K.E. Ntsane. |

 |  |
|  |  |  |
| 1. | Mofu eo ho buuwang ka yena moo lebitso la hae ke mang? | (2) |
| 2. | Sajene Kokobela o bua ka monna kapa mosadi, dumela kapa o latole, Ke hobaneng o rialo karabong ya hao? | (2) |
| 3. | Sebui se bopa mophetwa wa mosadi ka mokgwa o tshosang, netefatsa puo ena ka ho qotsa mantswe a sebui moo se behakanyang mosadi ka teng. | (2) |
| 4. | Na sebui see se na le tshekamelo e itseng ha o mametse mantswe a sona ho bong? Araba “e” kapa “tjhe” tshehetsa karabo ya hao. | (2) |
| 5. | Hlalosa dipolelo tse latelang: i. Moloi ha a mele ditshiba ii. Ho sheba ka leihlo le tjhatsi. | (2) |
| 6. | Qotsa polelo moleng wa botshelela eo Kokobela a bontshang ho se tshepahale ha mosadi. | (2) |
| 7. | Hlwaya polelwana e bontshang bofokodi ba mosadi wa Topisi. | (2) |
| 8. | Ho ya ka mantswe a Sajene Kokobela paleng ee o fana ka maikutlo a jwang ho mmadi? | (2) |
| 9. | “Mosadi ke pitsa e fokolang ho feta tse ding kaofela” hlalosa hore mantswe ana a moleng ona a beha mosadi maemong a fe a bophelo? | (2) |
| 10. | Seratswana see se ka hodimo se qotsitswe bukeng efe hona e ngotsweng ke mang? | (2) |
|  |  |  |
| **MOSEBETSI WA 2: THOTHOKISO** |  |
|  |  |  |
| **MATSHWAO: 22** |  |
|  |  |
| **Bala thothokiso ena o ntano araba dipotso tse latelang** |  |
|  |  |
| 1. Maja-a-itlhakola ngwana monna Phokojwe mohlapeng e a ikgathatsa, Hopola hle tsa Tshimong ya Edene- Motho a na ja tholwana tsebo ya bobe le botle Ha a botswa a bea noha molato. | 3 Motho ke maja-a-itlhakola ngwana monna Ha a bona tshehlana o fetoha lehlanya O heletsa dithaba a hlalosa rato la hae ho yena Ha a mmatla dikobo o mo nyeka seka kgomo ya ngwetsi Peo ha e mela o qhoma seka matsipane A re ha ke mong re bangata ngwanana. |  |
|  |  |  |
| 2. Motho ke maja-a-itlhakola ngwana monna O hana a bonwa nku a e jere ngwaneso Matsoho a kgenathetse a tletse madi hohle Hloma potso o tlo eme le monna wa Mateneng Ha karabo e le: “ba re ke utswitse nku” | 4. Motho ke maja-a-itlhakola ngwana monna Ke tshephe ya seisa none le tjhabile A o pote, a o phafe, o ye le kgongwana hodimo O mo tshepe o mo thate ka tlalo la tshephe E be mathe le leleme nyene le bosiu Molebedi ya ihlo le hlwahlwa mmesa- mohlwane. |  |
|  |  |  |
| 1. | Sethothokisi see se thothokisa eng? | (2) |
| 2. | Bolela mophetwa a le mong feela ya hlahellang thothokisong ena. | (2) |
| 3. | Ke mokgabiso puo ofe o fumanehang moleng wa pele temeng ka nngwe? | (2) |
| 4. | Nehelana ka lehlalosonngwe la lentswe lena “masene” | (2) |
| 5. | Nehelena ka sekapolelo se hlahellang temeng ya bobedi. | (1) |
| 6. | Fana ka tlhaloso ya sekapuo seo o se boletseng ka hodimo. | (2) |
| 7. | Fana ka sekapuo se moleng wa 19. | (1) |
| 8. | Nehelana ka kganyetsano e hlahellang temeng ya bone. | (2) |
| 9. | Sebedisa mantswe ana i. Kgomo. ii. Phokojwe. ho bopa maele ka ona. | (2) |
| 10. | Sebedisa maele ao o a bopileng ka hodimo dipolelong tse pedi. | (4) |
| 11. | Seroki ha se re “mathe le leleme” se bolelang? | (2) |

|  |  |
| --- | --- |
| **MOSEBETSI WA 3: DITEMA HO TSWA DITHUTONG TSE DING.** |  |
|  |  |  |
| **MATSHWAO: 22** |  |
|  |  |  |
| **Bala tema e latelang o ntano araba dipotso tse latelang.** |  |
|  |  |  |
| **BOPHELO KE NTLOLE-A-NTLOLE** |  |
|  |  |  |
| Mehleng ya pele batswadi ba ne ba nka boikarabelo bo phethahetseng kgodisong le tataisong ya bana ba bona ka kakaretso. Sena se ne se etsahala ha bobebe ho batswadi ba bangata hoba ba ne ba sa sebetse. Bana ba ne ba ba fumantshwa tshireletso le kgodiso e nepahetseng. Ha motswadi a ne a na le moo a neng a a tshweretshwere teng nkgono kapa ntatemoholo o ne a mo ema nokeng ka ho hlokomela bana. Sena se ne se bolela hore bana ba ntse ba le ka tlasa leihlo le ntjhotjho la batswadi ka dinako tsohle. Kgodiso ena e ne e dula e beile letlobo le letjha boemong bo lokileng ba bophelo. Ho ne ho sena nako eo ba neng ba tlohelwa ba le bang,mme ba iketsetsa boithatelo. Ba ne ba dula ba lebetswe ka nako tsohle. |  |
|  |  |  |
| Ha ba ne ba tshwerwe ke bodutu ,ba ne ba itlosa bodutu ka papadi. Ba ne bapala diketo, kgati le boleke. Tseo hee, e ne e le dipapadi tse kgolo tse neng di hlatswa tjhatjha ena dipelo. Ha shwalane e tshwara, ba ne ba dula ka mokgorwaneng moo ba tla emela nkgono kapa ntatemoholo ho tla ba phetela ditshomo. Jwale mona o tla fumana ba hlatswehile dipelo ke ho utlwa ditshomo tsa boTaumoholo. Tsatsi le leng ba ne ba tla qothisana lehlokwa ka dilotho. Tsela ena ya ho phela e ne e tjhorisa kelello tsa batjha le ho ba qobisa dikotsi. |  |
|  |  |  |
| Ha nako e ntse eja babedi, dintho di ile tsa fetoha, di qobellwa ke maemo le dinako tsa matsatsi ao. Phetoho e ileng ya hlahella sehlohlolong haholo, ke ha batswadi ba qala ho sebetsa ka bongata ,mme ba tlohela bana ba le bang. Batswadi ba hloka nako jwale ya ho hlokomela bana, ho na le diphepetso tse ngata tseo ba tobaneng le tsona bophelong tse kang ho tswellisa dithuto tsa bona pele kapa ho sebeletsa dikhampani tse ba hlokisang nako ya ho ba le bana ba bona. Ketsahalo ena e fana ka monyetla o moholo ho thaka e tshesane ho etsa ketso tse kang ho shebella mananeo a sa lokang a thelevishene le ho etsa ntho tse ding tse mpe. Mananeo ana a ba le tshwaetso e itseng mekgweng ya bona ya ho phela le dimelong tsa bona. Mananeo ana a ka etsa hore ngwana a iphumane a se a sebedisa dithethefatsi, ka lebaka la hore ba di bone di sebediswa lenaneong le itseng thelevisheneng. |  |
|  |  |  |
| Araba dipotso tse latelang: |  |
|  |  |  |
| 1. | Iqapele sehlooho sa hao mabapi le seratswana se ka hodimo. | (1) |
| 2. | Hlalosa phapang pakeng tsa mekgwa ya bana ba mehla ya kgale le ba kajeno? | (1) |
| 3. | Hlalosa boikarabelo ba batswadi mabapi le ngwana ya bohang mananeo a ikgethileng? | (2) |
| 4. | Ha o nahana ke dintho dife tseo bana ba dilemong tse tlase ba ka se dumellweng ho di etsa. Bolela tse pedi? | (2) |

|  |  |  |
| --- | --- | --- |
| 5. | Maikutlo a hao ke afe ka boitshwaro ba batjha ba matsatsing aa? Hlalosa. | (2) |
| 6. | Ho ya ka maikutlo a hao, ebe o bona mananeo a thelevishening a na le tshusumetso e mpe kapa e ntle baneng? Hlalosa ka botlalo. | (2) |
|  |  |  |
| 7. | Bapisa ditlhaloso tse ho B le mabitso kapa mantswe ka ho A. |  |
|  |  |  |
| **A** | **B** |
| 1. Shwalane  | A. Thapo ya jwang e loilweng |
| 2. Setshosa | B. Letlobo le letjha |
| 3. Diketo | C. Ha bosiu bo tshwara |
| 4. Kgati | D. Papadi e bapalwang ka majwe |
| 5. Tjhatjha | E. Ntshetsopele |
| 6. Tswellisa | F. Ntho e tshosang dinonyana masimong |
|  |  | (6) |
|  |  |  |
| 8. | Hlalosa dikapolelo tse latelang: |  |
|  | (a) Ho qothisana lehlokwa. |  |
|  | (b) Ho ema motho nokeng. |  |
|  | (c) Ha nako e ntse e ja babedi. | (6) |
|  |  |  |
| **MOSEBETSI 4: TSHWANTSHISO** |  |
|  |  |  |
| **MATSHWAO: 22** |  |
|  |  |  |
| **Bala Tshwatshiso e latelang o ntano araba dipotso tse latelang.** |  |
|  |  |  |
| Pono ya Boraro(Ke motsheare wa tsatsi le lateng. Ke ha kotopi mme mosadi wa hae, sebuweng, o mo halefetse, o ntse a ma hlomakaka di notsoSEBUWENG: Kotopi ke meleko ya eng eo ke e utlwang?KOTOPI: Hlalosa hantle hore ke tle ke tsebe ho o arabaSEBUWENG: Ke itseng ho wena? O ne o ilo batla eng ha makau?KOTOPI: Na ha ke a ka o jwetsha ka taba yee yaba o qala ho bua puo  tse mona tsa hou? Hona ke mang ya o jwetsitseng hore ke ne le ha MkakauSEBUWENG: Hoo ha se hwa bohlokwa, E re ke o sebele, ya batlang leruo la  badimo ba heso, ke nna, ha se wena.KOTOPI: O botsa haholo mosadi. E re ke o sebele ya batlang leruo la  badimo ba heso, ke nna ha se wena. |  |

|  |  |
| --- | --- |
| SEBUWENG: Tswela pele o nne o batle leruo le la hao le Makau, hosane o tla  lla sa mmokotsan. Le ho wena ke sa tjiho ke re tla etsahala hore le thakgisetswe hodima mahentla a hao ha ka nna wa ya ha  Makau.KOTOPI: Sebuweng, ha o utlwe hore o a nthohaka kapa o tahilwe ke  tsebeSEBUWENG: Rampou yena o ne a tlo batlang ha ka moo?KOTOPI: He motswalle banna, na ka nnete o ne a le teng, o a tseba ke mo lebetse. Ke lokela ho teana le yena. Ke mang ya reng o ne a le teng? Ka nnete wena o a makatsa! O tla utlwa o ntse o re ho nna o ya masimong, empa o tsebe hore na ke tswa kae, le hore na ke bomang baneng ba tlo mpatla lapeng mona.SEBUWENG: Ke utlwile ka DipuoKOTOPI: Jwale hobaneng ha a ane a jwetsa wena asa emele nna monga ditaba hobane ke moo Rampou a ne tlo batla nna e seng wena? Kapa Rampou o ile a mo fereha ke tsebe?SEBUWENG: O shebe ngwana eno wa ka hantle. Ha a a makala hakaala hore a be a tlo frehwa ke maqheku mona.KOTOPI: Etsa tjena tsamaya o yo nngwathela, ke lapile, o tlohele ho tla ntlhodia mona ke rata ho ya utlwa hore na Rampou o ne a  mpatla a nkisa kae Eya! Potlaka bo. (Sebueng o a tswa) Jwale ke sala ke bua ke le mong sa lehlanya, feela ka nnete Rampou a tla a nthusa ka ho tla kwano. Ke batla ke re etsa jwang  hobane ha ke na sebete sa ho bolaya motho nna. Ke tla lokela ho tla bua le yena, ka nnete le ha a ka batla tjhele e kae ka  nnete ke tla lokela ho e ntsha hobane pheletsong, ya tla beng a ruile, ke nna Ke tla lokela ho mo fa ditaelo tsa Makau kaofela ha tsona. Nna ke tla hlokomela. |  |
| *Seyalemoya* feela hore ha ho moo a etsang phoso teng. Kapa banna ke tla be ke fosa! Tjhe yena o tla lokela ho mmolaya feela, le ho mo retla, tse ngata di se di tla etswa KENNA. EREKEYOJAKE TSEBE HO YA HO Rampou. |  |

|  |  |
| --- | --- |
| Pono ya Bone |  |
|  |  |  |
| *(ke bosiu ba lona tsatsi leo. Kotopi o tswile ha hae mme o eme kaekae mafifing, ka tlasa sefate)* |  |
|  |  |  |
| KOTOPI: Ka nnete ka na le lalapa le ratang boroko ka tswa ka tlung ka ba  ka tsamaya ho se le ya mong waa bona ya nkutlwang. Feela ba entse hantle ba se ke ba nkutlwa hobane ba ne ba tla nyopisa merero ya ka. Hao banna jwale Rampou o kae re tla kopanela mona ... ka nnete  Rampou o tebile, ke mang motho eo ya reng ke yena eo re lokelang ho mmolaya? Butle. Ke bomang maffing mane? Ekare motho ntho yane e tlang le mane, mohlomong ke yane. Ehlile! Hela wa heso, ho jwa na?RAMPOU: Ke a kgolwa o ne o se o maketse bore na ke hokae, ke a tla kapa ha  ke sa tla na.KOTOPI: Ka nnete ke ne se ke maketse feela bore na ho etsahala eng!RAMPOU: ke tseba metsamomao ya hae, ke ne ke NTSE KE MO EMETSE  HORE A TSWE PELE A tlo etsa ntho tsa hae. Feela o se a ntse a  fihlile.KOTOPI: Rampou, hantlentle motho eo o hanang ka lebitso la hae eo, ke mang?RAMPOU: Karabo ya ka e kgutshwanyane! Ke fumane motho eo e leng yena eo o mmatlang, ho latela sebopeho sa motho ya batlwang ke ngaka ya hao. Hore na motho eo ke mang, eno ha se taba ya bohlokwa.KOTOPI: Monna, na motho eo wa hao, ha o nahana, ha se motho eo ke mo  tsebang?RAMPOU: Eno e ntse e se taba ya bohlokwa, ya batlang leruo ke wena. Hore na o le fumana ka motho eo o mo tsebang kapa eo o sa mo tsebeng, ha se taba ya bohlokwa.KOTOPI: Jwale o hokae motho eo wa hao?RAMPOU: Motho eo ha se wa ka, ke wa hao le Makau, nna ke kene feela bitsong  la hobane ke tlo fumana tjhelete.KOTOPI: Jwale o hokae he?RAMPOU: ke ka hoo e leng hona ke fihlang, ke ne ke ntse ke mo emetse.KOTOPI: O mo emetse kae ha eka o fihla o le mong tjee? Kapa o mo jwetsitse hore na o mo isa kae? |  |

|  |  |
| --- | --- |
| RAMPOU: Nna ha ke sephoqo, ke o jwetse. Nka jwetsa motho jwang hore la hae la ho oroha le fihlile?KOTOPI: Monna, feela o tsebe hore ha ke batle bohladwa, ke re le bo  bonyenyane feela.RAMPOU: Ke tla hlokomela hore ha bo be teng ebile ke nahana hore o se a fihle. Re ka yaKOTOPI: Ka nnete o a makatsa Rampou. O se a fihlile? Athe motho eo o hokae? Ho neng ke o botsa potso moo o sa e arabe?RAMPOU: Re kenella harehare difateng tsane, re tla mo fumana moo.KOTOPI: A ntse a etsang?RAMPOU: Ke ne ke re ke tla re ho wena, motho ha o batla ho mo tshwasa, o  ithute metsamao ya hae, o tsebe bore na o rata eng ha a rate eng, mme o tsebe hape hore sena seo a se ratang, o se etsa ka tsela ya mofuta ofe. Ha o ka tseba taba EO, O TLA NOLOFALLWA KE MOSEBETSI WA HAO.KOTOPI: Monna, jwale mona teng o tebile ka nna Itlhalose hle.RAMPOU: Phofu eo ya ke motho ya ratang kgomso ya fatshe, mme o e ja tsatsi le leng ka nako tsena, mme o e jella hona sefateng sane, ebile e se e le kgale re eme mona, ke nahana hore jwale e mo kene ntho ya hae, re hle re ye ... ka ba ka nkgelwa ke moleko ona oo ke o hloileng, banna. Na o a utlwa hore na ho nkga eng moo, re leng teng?KOTOPI: Tjhe ka nnete o ntlhotse, ho nkga matekwane feela mona. Jwale e le hore re tla sebetsa jwang?RAMPOU: Ha re fihla ho yena, wena o tle o pote sefate ka pele, o ipotsise ho  hang ho itseng. Nna ke tla mo hlahla le ka morao ke tla mo hlaba ka thipa ena hang feela, mme e tla ba ho hobane re se fihlile ho yena. Ke yane moo a dutseng. Hlo lebe ho yene ke tla o sala morao! |  |
|  |  |
| 1. | Phapang ke efe pakeng tsa Pale le Tshwantshiso? | (4) |
| 2. | Kotopi seo a neng a se batla ha Makau ke sefe? | (2) |
| 3. | Hlalosa maele ana: Tlalo la motho ha le thakgiswe fatshe. | (2) |
| 4. | Kotopi o ne a bolelang ha a re o bua sa lehlanya? | (1) |
| 5. | Ho bolelwang ha ho thwe motho o tebile? | (2) |
| 6. | Ke mofuta ofe wa sethethefatsi oo ho buuweng ka ona moo?  | (1) |
| 7. | Bolela mefuta e meng ya dithethefatsi. | (4) |
| 8. | Hlalosa tsela eo Kotopi le Rampou ba neng ba tla tshwara phofu ya bona ka yona.  | (4) |
| 9. | Bolela lehlalosonngwe la matekwane. | (2) |

|  |  |
| --- | --- |
| **MOSEBETSI 5: DIPHATLALATSI TSA TLHAHISOLESEDING.** |  |
|  |  |  |
| **MATSHWAO: 22** |  |
|  |  |  |
| **Lekola le ho bala ditaba tse ka tlase, o ntano araba dipotso tse latelang.** |  |
|  |  |  |
| A. | Fana ka ditokelo tse hlano tsa bana. | (10) |
| B | Na ditokelo tsa batho diphethahetse kapa tjhe? Qotsa polelo e dumellanang le karabo ya hao seratswaneng. | (4) |
| C. | A ko fane ka balwanedi ba tokoloho ba babedi ba Afrika Borwa. | (2) |
| D. | Na o dumellana le kgethollo ya merabe ya Maafrika ka bo yona (Xenophobia) Ha o dumela kapa o hana – Fana ka dintlha tse tharo ho karabo ya hao. | (6) |
|  |  |  |
| **MOSEBETSI WA 6: MOQOQO** |  |
|  |  |  |
| **MATSHWAO: 40** |  |
|  |  |  |
| Khetha se seng sa dihlooho tse latelang o ntano ngola moqoqo ka sona. |  |
|  |  |  |
| **TOKISETSO** |  |
|  |  |  |
| (a) | Ditlhophisetso tsa mohope wa lefatshe wa FIFA wa 2010 di tsamaile hantle haholo, a ko bolele hore di tsamaile hantle ka mokgwa ofe, o sebedisa dihlooho tse latelang:* Kamohelo ya Matjhaba-tjhaba
* Mabala a rona
* Botlokotsebe
* Moruo
* Kakaretso ya mohope wa lefatshe wa FIFA wa 2010
 |  |
|  |  |  |
|  | **KAPA** |  |
|  |  |  |
| (b) | Ngola moqoqo wa mantswe a ka bang 250-300 bonyane. Mabala a bolo. |  |

|  |
| --- |
| E:\ef\ef.jpg |

|  |  |  |
| --- | --- | --- |
|  | **KAPA** |  |
|  |  |  |
| (c) | Sebapadi se hlahelletseng ka mahetla. |  |
|  |  |  |
|  |

|  |
| --- |
| E:\ef\ef 003.jpg |

 |  |
|  |  |  |
|  | **KAPA** |  |
|  |  |  |
| (d) | Batshehetsi papading ya bolo. |  |
|  |  |  |
|  |

|  |
| --- |
| E:\ef\ef 001.jpg |

 |  |